Poštovani poslanici, cijenjeni gosti, Otvaram prvu, konstituirajuću sjednicu Predstavničkog doma Parlamentarne skupštine Bosne i Hercegovine. Kolegij Predstavničkog doma dosadašnjeg saziva sazvao je ovu sjednicu u skladu sa članom 2., stav 2. Poslovnika Predstavničkog doma Parlamentarne skupštine Bosne i Hercegovine. Stavom 3. istog člana utvrđeno je da sjednicom predsjedava najstariji poslanik novog saziva kao privremeni predsjedavajući dok se ne izabare predsjedavajući Doma. Sa zadovoljstvom sam prihvatio dužnost privremenog predsjedavajućeg. Za vas koji me ne poznajete moje je ime Ekrem Ajanović. Dozvolite mi da kao privremeni predsjedavajući pozdravim sve novoizabrane poslanike. Srdačno vam čestitam na izboru na ovu odgovornu dužnost i želim uspješan rad u narednom četverogodišnjem mandatu. Čast mi je da pozdravim uvažene goste naše sjednice: člana Predsjedništva gospodina Željka Komšića, predsjedavajućeg i članove Vijeća ministara Bosne i Hercegovine, predstavnike Visokog sudskog i tužilačkog vijeća Bosne i Hercegovine, predstavnike Centralne izborne komisije Bosne i Hercegovine, Visokog predstavnika međunarodne zajednice, gospodina Švarc-Šilinga, zamjenika šefa misije OSCE-a u Bosni i Hercegovini, njihovu ekselenciju ambasadore Hrvatske, Mađarske, Austrije, Italije, Turske, Grčke, Rumunije, Slovačke, Danske i Norveške, zamjenika ambasadora Velike Britanije, predstavnike Ambasade Sjedinjenih Američkih Država, predstavnike drugih međunarodnih organizacija koje prisustvuju sjednici, predstavnike nevladinih organizacija. Takođe pozdravljam predstavnike sredstava jevnog informisanja, svakako posebno. Poštovane dame i gospodo. Prije prelaska na dnevni red sjednice dozvolite da pročitam listu poslanika koji su izabrani u ovaj visoki Dom na općim izborima održanim 01. oktobra 2006. godine. Podsjetiću vas da se u skladu sa Ustavom Bosne i Hercegovine i Izbornim zakonom Bosne i Hercegovine u ovaj se Dom biraju 42 poslanika i to sa teritorije Federacije Bosne i Hercegovine 28 i sa teritorije Republike Srpske 14 poslanika. Lista je sačinjena po abecednom redu, a prema odluci Centralne izborne komisije Bosne i Hercegovine. 2 Dakle, u Predstavnički dom Parlamentarne skupštine Bosne i Hercegovine izabrani su iz Federacije: Stranka Demokratske akcije – Halid Genjac, Bakir Izetbegović, Sead Jamakosmanović, Bajazit Jašarević, Šemsudin Mehmedović, Edin Mušić, Husein Nanić i Šefik Džaferović; Stranka za Bosnu i Hercegovinu – Ekrem Ajanović, Azra Alajbegović, Sadik- Sado Bahtić, Beriz Belkić, Azra Hadžiahmetović, Vahid Hećo, Mehmed Sultanović; Iz Socijaldemokratske partije Bosne i Hercegovine – Denis Bećirević, Selim Bešlagić, Zlatko Lagumdžija, Jozo Križanović, Mirjana Malić; Hrvatska koalicija HNZ-HDZ – Borjana Krišto, Niko Lozančić, Dragan Vrankić; Hrvatsko zajedništvo HDZ 1999-HZ HSS-HKDU-HDU-Demokršćani – Martin Raguž, Vinko Zorić; DNZ Bosne i Hercegovine Demokratska narodna zajednica – Rifat Dolić; Narodna stranka radom za boljitak – Jerko Ivanković Lijanović; BPS Bosanskohercegovačka patriotska stranka Sefer Halilović – Sefer Halilović. Iz Republike Srpske: Savez nezavisnih socijaldemokrata Milorad Dodik – Slavko Jovičić-Slavuj, Drago Kalabić, Milica Marković, Lazar Prodanović, Snježana Rajilić, Milorad Živković, Nikola Špirić; Stranka SDS Srpska demokratska stranka – Savo Erić, Momčilo Novaković, Mirko Okolić; Partija demokratskog progresa Republike Srpske – Branko Dokić; DNS Demokratski narodni savez – Hadži Jovan Mitrović; SDA Stranka demokratske akcije – Sadik Ahmetović; Stranka za Bosnu i Hercegovinu – Remzija Kadrić. Uvažene dame i gospodo poslanici, još jednom vam čestitam na izboru i želim mnogo uspjeha u radu, da ovaj Parlament bude Parlament zapamćen po svome uspjehu. Uz poziv za ovu sjednicu, dame i gospodo poslanici, dobili ste izvod iz Poslovnika Predstavničkog doma kako biste se, u pripremi za ovu sjednicu, upoznali sa odredbama Poslovnika koji se tiče konstituirajuće sjednice. Takođe ste dobili Uputstvo Centralne izborne komisije Bosne i Hercegovine po kojem smo, prije ove sjednice, trebali 3 primiti Uvjerenja o dodjeli mandata i potpisati izjavu o prihvatanjima ili odbijanju mandata. Nadam se da su svi prihvatili. Dobili smo jutros i materijale koji se već nalaze u parlamentarnoj proceduri. Dobili smo, takođe, i publikaciju u kojoj je štampan Ustav Bosne i Hercegovine i Poslovnik Predstavničkog doma Parlamentarne skupštine Bosne i Hercegovine. Dužnost mi je da vas zamolim da popunite poslaničke kartone ako niste do sada uradili to. Molim vas da te obrasce popunite i predate službi. Zahvaljujem se na saradnji. Eto to su bile osnovne napomene koje sam u uvodu bio dužan dati. Sada prelazimo na utvrđivanje dnevnog reda konstituirajuće sjednice ovog visokog Doma. Dužnost mi je da vas upoznam da je u pripremi ove sjednice održan konsultativni sastanak Kolegija Predstavničkog doma dosadašnjeg saziva sa predstavnicima političkih stranaka koje su dobile poslanike na prethodnim općim izborima. Na tom sastanku, dogovoren je dnevni red konstituirajuće sjednice koji je utvrđen u skladu sa članom 3., 4. i 6. stav 2. Poslovnika Predstavničkog doma. Vi ste, dakle, dobili u pozivu za sjednicu, sljedeći dnevni red: 1. Davanje svečane izjave poslanika, 2. Izbor predsjedavajućeg, prvog zamjenika predsjedavajućeg i drugog zamjenika predsjedavajućeg Predstavničkog doma, 3. Izbor članova Komisije za pripremu izbora Vijeća ministara Bosne i Hercegovine S obzirom da je ovakav dnevni red obavezan po spomenutim odredbama Poslovnika, mislim da ne možemo ga mijenjati ali pošto se za diskusiju prije sjednice prijavio gospodin Špirić, Nikola Špirić, ja mu
Poslije prve tačke
A, a poslije prve tačke, dobro, hvala lijepo. Predlažem da odmah pređemo na prvu tačku, Ad.1. Davanje svečane izjave izabranih poslanika Pročitaću vam dio odredbe člana 3. Poslovnika Predstavničkog doma koja glasi – poslanici preuzimaju dužnost zajedničkim davanjem i pojedinačnim potpisivanjem 4 svečane izjave. Vi ste od službe Doma dobili tekst svečane izjave i ja vas molim da je nakon davanja svečane izjave svi potpišete i vratite službi. Molim da svi zajedno damo svečanu izjavu.
Izjavljujem da ću savjesno obavljati dužnosti koje su mi povjerene, poštovati Ustav Bosne i Hercegovine, u potpunosti provoditi Opći okvirni sporazum za mir u Bosni i Hercegovini, štititi i zauzimati se za ljudska prava i osnovne slobode, te štititi interese i ravnopravnost svih naroda i građana. Hvala vam. Potpišite izjave i vratite službi. aplauz Poštovane dame i gospodo poslanici, činom davanja svečane izjave, stekli smo uslove za obavljanje poslaničke dužnosti. Prelazimo na tačku, na drugu tačku dnevnog reda, a to je, Ad.2. Izbor predsjedavajućeg Predstavničkog doma, prvog zamjenika predsjedavajućeg i drugog zamjenika predsjedavajućeg Predstavničkog doma Parlamentarne skupštine Bosne i Hercegovine
Vi ste, dame i gospodo, poslanici dobili izvod iz Poslovnika Predstavničkog doma i mogli ste se upoznati sa njegovim odredbama. Ipak mi dozvolite da vas prije početka predlaganja kandidata potsjetim na odredbe člana 79. Poslovnika kojim se regulira donošenje odluka u ovom domu. Član 79. glasi: pod jedan - Odluke u Domu donose se većinom glasova poslanika koji su prisutni i koji glasaju. Suzdržani glasovi ubrajaju se u kvorum i ne dodaju se glasovima koji su za, odnosno protiv. Poslanici ulažu napore kako bi većina uključivala najmanje 1/3 poslanika s teritorije svakog entiteta, osim ako nije drugačije predviđeno Ustavom Bosne i Hercegovine i ovim poslovnikom. Ako se poslanik prilikom glasanja ne izjasni za, odnosno protiv, ili suzdržan, a prisutan je u sali prilikom glasanja, smatra se suzdržanim. U svim slučajevima broj izabranih glasova mora biti najmanje jednak kvorumu propisanom u članu 67., stav 2. Poslovnika osim ako Ustavom BiH i ovim poslovnikom nije drugačije predviđeno. A odredba člana 67., stav 2., propisuje da kvorum čine 22 poslanika uz uslov da je prisutna najmanje po 1/3 poslanika iz svakog entiteta, osim ako za odlučivanje o pojedinim pitanjima, Ustavom BiH i ovim poslovnikom, nije drugačije određeno. Ovo su bile osnovne napomene u vezi sa odlučivanjem u Domu. Prema izvještaju Službe, konstatiram da sjednici prisustvuje 32 člana, odnosno poslanika, 39, oprostite, molim vas, 39 poslanika. Iz Republike Srpske 12, iz Federacije Bosne i Hercegovine 27. 5 Odsustvo su opravdali poslanici: Vahid Hećo, Milorad Živković, Branko Dokić. Prema tome, konstatiram da imamo kvorum za punovažno odlučivanje. Dakle, dame i gospodo, prelazimo na rad po drugoj tački dnevnog reda. Izvolite, gospodine Špiriću, pošto je on tražio da se obrati prije.
Gospodine predsjedavajući, cijenjene kolege i kolegice poslanici, članovi Predsjedništva, predsjedavajući Vijeća ministara i ministri, predstavnici međunarodne zajednice na čelu sa Visokim predstavnikom, zadovoljstvo mi je, uvaženi mediji, zadovoljstvo mi je da vas sve pozdravim, da kolegama i kolegicima koji su položili svečanu izjavu, izabrani u ovom sazivu, srdačno čestitam. Ono što želim da kažem u ime SNSD-a je sledeće, a iz razloga da bismo naredne četiri godine dobili efikasan rad Parlamenta i Vijeće ministara koji će taj rad da prati, mi predlažemo da poslije polaganja svečane izjave napravimo pauzu, sve dotle dok lideri političkih partija, ili političke partije ne izađu sa imenima onih ljudi koji će rukovoditi domom i parlamentarnom većinom koja će činiti Vijeće ministara kako bismo četiri godine, dakle, dobili efikasnu vlast koja će biti odgovorna za situaciju u Bosni i Hercegovini. Način ako danas pristupimo izboru, dakle, i ta varijanta je moguća, mi nećemo učestvovati. Može se desiti da dobijemo jednu strukturu u predsjedavanju Domom, a da dobijemo drugu parlamentarnu strukturu u Vijeću ministara što nije u interesu građana Bosne i Hercegovine. Ja molim kolege, razgovarao sam sa predstavnicima političkih partija, da razumiju ovaj poziv SNSD. On je u interesu, dakle, Bosne i Hercegovine i njenih građana. Mi smo politička partija koja će, u svakom slučaju, uzeti pravo odlučivanja i učestvovati u tome, ali da ne bi danas rukovodstvo bilo prost zbir različitih mogućih matematičkih kombinacija, da ostavimo i da jednim radnim zaključkom kažemo da su lideri političkih partija dužni do srijede da izađu sa strankama koje će činiti parlamentarnu većinu i u Vijeću ministara i u predsjedavanju Doma. Ja vas molim, dakle, da taj radni zaključak usvojimo i da na ovome napravimo pauzu i da kažemo, krećemo se, dakle, u ustavnom roku, nećemo kršiti Ustav i da nastavak sjednice na ovoj tačci bude zakazan za četvrtak u isto vrijeme u 11 sati. Ne bi bilo dobro da danas otvorimo političku raspravu oko ovoga iako meni to ne smeta. Ja iznosim, dakle, stav SNSD i molbu dakle SNSD-a, dakle, da na ovom napravimo pauzu do četvrtka, a da radnim zaključkom obavežemo lidere političkih partija da javnost obavijeste koje to političke partije čine parlamentarnu većinu u naredne četiri godine. Hvala vam lijepo.
Pošto ne bi bilo pravedno da samo izađe gospodin Špirić, da li neko drugi od predstavnika političkih stranaka ima da nešto kaže, ako nema ... 6 Javlja se gospodin Džaferović, a zatim gospodin Beriz Belkić. Izvolite, gospodine.
Mi smo naučili s mjesta da govorimo, ovaj, u Parlamentu, mi koji sjedimo ovamo, ja mogu i za govornicom. Kako god hoćete. U svakom slučaju, poštovane koleginice i kolege poslanici, čestitam vam svima na na izboru u ovaj visoki dom, uvaženi članu Predsjedništva, predsjedavajući Vijeća ministara, ministri, predstavnici državne administracije, predstavnici međunarodne zajednice, ambasadori ambasada u Bosni i Hercegovini, gospodine Visoki predstavniče, ja u ime SDA želim da izjavim sljedeće. Mi smo 8.11. ove godine imali konsultativni sastanak sa predstavnicima političkih stranaka i dogovorili za današnju sjednicu i kazali šta će precizno biti na dnevnom redu i moram da izrazim razočarenje današnjom spoznajom da postoje političke stranke koje, evo, nakon 14 dana nisu spremne da uradimo ovaj dio posla na konstituirajućoj sjednici. Ja mislim da pitanje izbora članova Kolegija i ove komisije ne bi trebalo da bude, naravno jeste, ali ne bi nužno trebalo da bude usko povezano za izborom izvršne vlasti i ne smeta da mi da danas pristupimo tome. Ponavljam, 52 dana su nakon izbora, skoro 30 dana otkako je Izborna komisija objavila izborne rezultate u Bosni i Hercegovini. Ovoj državi je potrebna vlast koja je legitimirana na posljednjim izborima i to što prije. Država se nalazi u zastoju kada su reforme u pitanju i ja plegiram na svoje koleginice i kolege da što prije uspostavimo ovaj dom i da počnemo sa radom. SDA je spremna danas da učestvuje po svim tačkama dnevnog reda, spremna je da da svoj doprinos u realiziciji tačke 2., dakle, izbor rukovodstva ovoga doma, ali ukoliko ćemo doći u poziciju da ovdje ne izglasamo dnevni red, ali mislim da bismo mogli doći u takvu poziciju, onda nemamo druge mogućnosti osim da kažemo da onda treba požuriti sa tim razgovorima i što prije održati ovu sjednicu. Drago mi je u svemu ovome o čemu je govorio gospodin Špirić da je on ostavio samo rok od 2 dana. Dakle, nama je vlast potrebna što prije. Ovo je stav Kluba poslanika SDA. Hvala vam.
Molim. Gospodin Beriz Belkić.
Naravno i ja ću sa mjesta kako smo i do sada praktikovali. Dakle, poštovane kolegice i kolege, što se tiče poslanika Stranke za BiH, ovu izjavu, odnosno ovaj prijedlog gospodina Špirića u ime SNSD-a ako razumijemo kao želju da ovaj parlament efikasnije i brže radi na reformama mi pozdravljamo, naravno, dakle, ujednačavanje vlasti itd. 7 Ali ovo smo sve mogli što smo danas čuli čuti juče, preključe, da ne sazivamo ovaj parlament i da budemo racionalni. Dakle, sve ste ovo mogli nam reći prije dva dana, gospodo, nemamo usaglašeno itd. Mi imamo neke zahtjeve, a ne dovesti nas ovdje 42 i nakon, ovaj, ovih formalnih stvari izaći i reći da se nisu stvorili uslovi. Naravno, vi sigurno, gospodin Špirić sigurno ima argumentaciju, snažnu argumentaciju iza sebe i on sigurno, zajedno sa ostalim poslanicima danas bi i onemogućio bilo kakvu vrstu izbora. Prema tome, jednostavno smo dovedeni pred svršen čin i mi nećemo imati mogućnosti da izaberemo, odnosno da uradimo ovo po tačci 2., i mi izražavamo žaljenje. Mi smo, također, danas došli apsolutno spremni da predlažemo, da se određujemo o kandidatima, imali čak i dogovore o kojima ne želim sada govoriti, oni su poznati. Ali, evo, što je tu je. Ja izražavam još jedanput žaljenje što to danas čujemo i sada. Hvala lijepo.
Javio se poslanik Novaković.
Uvaženi predsjedavajući, kolege poslanici, cijenjeni gosti, prije svega želim da čestitam svim poslanicima na izboru i drugo da kažem da, što se tiče Kluba SDS-a, nas nešto posebno ne zanimaju ove političke igre koje se dešavaju ovih dana i prethodnih dana i vjerovatno će se dešavati i u narednom periodu. Ono što mislimo da je neozbiljno u čitavoj priči jeste da se zakaže današnja sjednica, a da ta stvar nije dogovorena ili urađena i nije valjda moguće da je samo u ova dva dana zafalilo za sve ovo. Ako je to tako, onda to meni djeluje još neozbiljnije s obzirom da, zaista, od svih ovih dana, evo dva dana treba da se konstituiše vlast. Naravno da odgovornost stoji na onima koji su dobili povjerenje građana i koji će obnašati vlast u naredne četiri godine. Mi nećemo podržati ovaj radni zaključak zato što ni ne mislimo da imamo mandat da naređujemo ili tražimo od predsjednika političkih partija da se dogovaraju. Valjda oni to treba prirodno da urade i valjda su im taj mandat dali građani, a ne mi ovdje. Dakle, mi iz navedenog razloga nećemo podržati ovaj zaključak i cjenimo da je ovo danas dovoljno upozorenje predstavnicima političkih partija da sjednu za sto i da ovom pitanju poklone mnogo više pažnje nego što su to uradili do sada. Hvala lijepo.
Hvala lijepo. Da li još neko ima da se obrati? Ako nema niko, dajem pauzu od deset minuta i molim predstavnike svih klubova da se dogovorimo o nastavku sjednice. [[PAUZA]] Pođemo sa radom, dozvolite mi da, molim vas, malo tišine. Prije nego što počnemo sa radom, dozvolite mi da pozdravim ambasadora. Prije nego što krenemo sa radom, dozvolite mi da pozdravim ekselenciju, ambasadora Njemačke koji je prisustvovao ovoj sjednici, a koje je, služba nije zabilježila, i taj propust da otklonimo. Izvinjavamo se na propustu.
Otpravnik poslova Republike Kine.
Zatim otpravnik poslova Republike Kine.
Takođe nismo imali najavu.
Pošto nismo imali najavu njihovu, zato je nastao propust. Prije nego što bih zaključio današnji rad ove sjednice, rekao bih da, u razgovoru sa predstavnicima klubova, pojedinačno, došli smo do nekog zaključka kojeg ću ja na kraju iznijeti, a ja osobno očekujem od predlagača odgađanja sjednice, da poduzme obećanja koja su iznijeta i stavove koje je iznio ovdje, na, za govornicom kako bi sjednica mogla nastaviti što prije i u kvalitetnijem završetku. Pošto se javijo, ovaj, za rječ, za riječ, ajde da ne uskratimo ga, doktor Zlatko Lagumdžija. Izvolite.
Zahvaljujem Vam se, gospodine predsjedavajući. Ja sam samo htio, se javio za riječ zato što iz vašeg istupa se može zaključiti da su ljudi s kojima ste razgovarali suglasni s tim da se ovo vako uradi. Mi, ja, mi, kako god hoćete, nismo s tim saglasni. Želim samo da se zna. Imate većinu koja je saglasna s tim da se odgodi za dva dana, ali nemojte, molim vas, da se pomisli, da ovde, da su svi jednoglasni u tome da se, mi smo spremni da se radi, da se nastavi raditi, mi smo spremni da se i pozovu šefovi stranaka ukoliko su vam potrebni da se ne odgađa, ovo je nepotrebno, za naredna tri dana. Dakle SDP, spreman da učestvuje u razgovorima da ovde ostanemo dokle god treba. Da zovnemo koga god treba, ali nismo spremni da budemo saučesnici u odluci da se ovo prolongira za dva ili tri dana. Mi ćemo poštivati odluku većine. Mi ćemo ovde biti sutra i prekosutra, kad god se, ovaj, postigne dogovor. Dakle, samo sam, gospodine Ajanoviću, htio da malu nepreciznost razjasnim. Dakle, mi smatramo da je nepotrebno ovo odgađanje, al ćemo poštovati, mi smo spremni i da glasamo, da imamo kandidate, i da podržimo neke, i da nemamo kandidate, sve smo spremni da bi se što prije konstituirala zakonodavna vlast u ovoj zemlji koju možemo promijeniti za dva dana. I to. I to se radilo ovde. Dakle sve možemo, ali nema nikakvih problema. Poštujemo volju većine. 9 Mi ćemo biti na svakom zasjedanju Parlamenta koje bude, je li, zakazano i dogovoreno u skladu sa Poslovnikom. Eto, to je sve, gospodine Ajanoviću.
Dobro, hvala lijepo doktoru Lagumdžiji. Obavljajući razgovor, između ostalog i s njim, sa Špirićem, ja sam stekao utisak da nema ništa protiv odgađanja s tim da, ovaj, nije se precizno izjasnijo, kao što je sada se izjasnijo. Uvažavam njegovo mišljenje. Pošto je većina predstavnika klubova stranaka izjasnila se da ne donosimo nikakav zaključak, nego jednostavno da prekinemo današnju sjednicu. Ja prekidam današnju sjednicu i sazivam njen nastavak za četvrtak 24. 11. 2006. godine u 11: 00 sati. Molimo vas da prisustvujete toj sjednici kako bismo ovu Skupštinu doveli do kraja. U četvrtak 24. koliko sam ja izbroj'o da je četvrtak, ne, ne, oprostite. Ponedjeljak.
Danas je dvadeseti, utorak je dvadeset prvi, srijeda je dvadeset drugi, dvadeset treći.
Oprostite, dvadeset treći. Ja sam krivo izbrojao. Četvrtak, dvadeset treći u jedanaest sati. Sjednica je završila sa radom u 1230 sati. 10 ...poslanici, cijenjeni gosti, nastavljamo sa radom Konstituirajuće sjednice Predstavničkog doma Parlamentarne skupštine Bosne i Hercegovine. Na nastavak sjednice pozvani su predsjedavajući članovi Predsjedništva Bosne i Hercegovine, predsjedavajući i članovi Vijeća ministara Bosne i Hercegovine, predsjednici političkih stranaka zastupljenih u Domu, ambasadori i predstavnici međunarodnih organizacija akreditiranih u Bosni i Hercegovini, predstavnici nevladinih organizacija. Srdačno pozdravljam sve prisutne goste i zahvaljujem se što su se odazvali našem pozivu. Takođe pozdravljam predstavnike sredstava javnog informisanja. Konstatiram da sjednici prisustvuje ukupno 35 poslanika, iz Federacije Bosne i Hercegovine 22, iz Republike Srpske 13. Time smo utvrdili da postoji kvorum, da donosimo pravosnažne odluke. Podsjećam vas da smo sjednicu prekinuli na drugoj tački dnevnog reda, pa na ovoj sjednici imamo dvije preostale tačke usvojenog dnevnog reda, a to su 1. Izbor predsjedavajućeg, prvog zamjenika predsjedavajućeg i drugog zamjenika predsjedavajućeg Predstavničkog doma, 2. Izbor članova Komisije za pripremu izbora Vijeća ministara Bosne i Hercegovine, Molimo da pripremite prijedlog članova ove komisije, svaka parlamentarna stranka ima jednog člana. Prije prelaska na realizaciju dnevnog reda, imamo jedno pitanje da riješimo. Naime, u prvom dijelu sjednice nisu prisustvovali poslanici Milorad Živković, Branko Dokić i Vahid Hećo, pa tako nisu dali svečanu izjavu. Da bi i ovi poslanici mogli učestvovati u radu, treba da daju svečane izjave. Pozivam gospodu poslanike da daju svečanu izjavu i tako preuzmu poslanička prava i obaveze. Molim vas da to učinimo.
Izjavljujem da ću svjesno obavljati dužnosti koje su mi povjerene, poštivati Ustav Bosne i Hercegovine, u potpunosti provoditi Opći okvirni sporazum za mir u Bosni i Hercegovini, štititi i zauzimati se za ljudska prava i osnovne slobode, te štititi interese i ravnopravnost svih naroda i građana. 11 Hvala vam gospodo. Vi ste položili zakletvu. Potpisat ćete dokumente i nastavljamo dalje sa radom. Prelazimo sada dame i gospodo na red, po dnevnom redu. Druga tačka Konstituirajuće sjednice, Ad.2. Izbor predsjedavajućeg, prvog zamjenika predsjedavajućeg i drugog zamjenika predsjedavajućeg Predstavničkog doma
Vi ste ranije dobili odredbe Poslovnika koje se tiču konstituiranja Predstavničkog doma, a na prvom dijelu sjednice dobili ste i cijeli tekst Poslovnika. Nadam se da ste se upoznali sa odredbama Poslovnika. Ipak mi dozvolite da vas podsjetim na one odredbe koje se tiču izbora predsjedavajućeg i njegovih zamjenika kao i na odredbe kojima se regulira donošenje odluke u Domu. Prvo ću vam pročitati odredbe člana 79. Poslovnika kojim se regulira donošenje odluke u ovom domu. Član 79. glasi: "odluke u Domu donose se većinom glasova poslanika koji su prisutni i koji glasaju. Suzdržani glasovi ubrajaju se u kvorum i ne dodaju se glasovima koji su za, odnosno protiv. Poslanici ulažu napore kako bi većina uključivala najmanje jednu trećinu poslanika teritorije svakog entiteta, osim ako nije drugačije predviđeno Ustavom Bosne i Hercegovine i ovim Poslovnikom. 2. Ako se poslanik prilikom glasanja ne izjasni za, protiv ili suzdržan, a prisutan je u sali prilikom glasanja, smatra se suzdržanim. 3. U svim slučajevima broj izbrojanih glasova mora biti najmanje jednak kvorumu propisanom u članu 67., stav 2., Poslovnika, osim ako Ustavom Bosne i Hercegovine i ovim Poslovnikom nije drugačije predviđeno. Odredba člana 67., stav 2., propisuje da kvorum čine 22 poslanika uz uslov da je prisutna najmanja po jedna trećina poslanika iz svakog entiteta, osim ako za odlučivanje o pojedinim pitanjima Ustavom Bosne i Hercegovine i ovim Poslovnikom nije drugačije određeno". Sada slijede odredbe koje se odnose na izbor predsjedavajućeg, prvog i drugog zamjenika predsjedavajućeg ovog Doma. Stav 1., član 4., glasi: "nakon što poslanici daju izjavu, Dom među svojim članovima bira jednog Srbina, jednog Bošnjaka i jednog Hrvata koji će obavljati dužnosti predsjedavajućeg, prvog zamjenika predsjedavajućeg i drugog zamjenika predsjedavajućeg Doma. Predsjedavajući ne može biti izabran iz istog konstitutivnog naroda kao predsjedavajući Predsjedništva Bosne i Hercegovine i predsjedavajući Vijeća ministara Bosne i Hercegovine". 12 Želim vas podsjetiti da je sada na dužnosti predsjedavajući Predsjedništva Bosne i Hercegovine, član Predsjedništva iz srpskog naroda, koji je tu dužnost preuzeo 6. novembra prošle godine. Sada nam je poznato da je Predsjedništvo Bosne i Hercegovine imenovalo predsjedavajućeg Vijeća ministara Bosne i Hercegovine, imenovalo predsjedavajućeg Vijeća ministara Bosne i Hercegovine iz srpskog naroda. Prema tome, sada na dužnost predsjedavajućeg Predstavničkog doma treba da izaberemo kandidate iz bošnjačkog, za prvog zamjenika i predsjedavajućeg kandidata iz srpskog i za drugog zamjenika predsjedavajućeg, kandidata iz hrvatskog naroda. Stav 2., član 4., Poslovnika glasi: "svaki poslanik ima pravo predlagati kandidate za ove dužnosti, ako za jedno mjesto ima više kandidata. Redoslijed kandidata utvrdit će se žrijebanjem, nakon što se utvrdi lista kandidata za svako mjesto, glasa se. Stav 3., član 4. – u prvom krugu glasanja, prvo se glasa za predsjedavajućeg, zatim za prvog zamjenika predsjedavajućeg te za drugog zamjenika predsjedavajućeg Doma, a u drugom krugu obrnutim redoslijedom. Stav 4., član 4. – ako od više kandidata za jedno mjesto, nijedan kandidat nije dobio potrebnu većinu ili su dobili isti broj glasova, glasanje se ponavlja za dva kandidata koji su dobili najviše ili isti broj glasova. Stav 5., član 4., glasi – odluku o izboru, donosi se većinom glasova onih koji su prisutni i koji glasaju, s tim što će u slučaju usaglašavanja, a to znači da je za glasala većina prisutnih, ali ne i entitetska većina, usaglašavanje obaviti predstavnici političkih stranaka zastupljenih u Domu, a ako usaglašavanje ne uspije, glasanje se u cjelini ponavlja. Stav 6., član 4. glasi – ako nijedan kandidat nije dobio potrebnu većinu, glasanje se u cjelosti ponavlja". Nadam se da smo razumjeli ovu proceduru. Ako ima nejasnoća, možete zatražiti objašnjenje. Da li ima ko potrebu da traži neko objašnjenje? Koliko vidim, nema. Idemo dalje. Možemo li preći na predlaganje kandidata? Izvolite, ko se prvi javlja za riječ? Javila se gospođa Azra Hadžiahmetović.
Uvaženi članovi predsjedništva, kolegice i kolege poslanici, članovi Vijeća ministara, cijenjeni gosti. Dozvolite da u ime Kluba Stranke za BiH, predložim, koje, usput da pomenem, podržano i dogovorom još 6 političkih stranaka, o formiranju parlamentarne većine, za predsjedavajućeg Predstavničkog doma Parlamentarne skupštine Bosne i Hercegovine, predložim gospodina Beriza Belkića. U obrazloženju, ja ću biti slobodna da vas kratko samo informišem o nekim osnovnim elementima iz njegove biografije. Gospodin Belkić, rođen je 8. septembra 1946. godine u Sarajevu. Završio je Ekonomski fakultet u Sarajevu. Oženjen je i otac jednog djeteta. Od 1969. do 13 1992.godine, bio je zaposlen u GP Bosna, zatim Dom mladih Skenderija, zatim Republička konferencija Saveza socijalističke omladine BiH i Opština Ilidža. Od 1992. do 1996. godine, obavljao je funkciju sekretara Opštine Ilidža i potpredsjednika Izvršnog odbora Opštine Ilidža. Od 1996. do 1998.godine, bio je ministar za rad, socijalnu politiku, raseljena lica i izbjeglice u Vladi Kantona Sarajevo, a na prvim poslijeratnim izborima, izabran je za poslanika u Skupštini Kantona Sarajevo. Od decembra 1998.godine, do februara 2001.godine, obavljao je funkciju premijera Kantona Sarajevo. Na novembarskim izborima, 2000.godine izabran je za poslanika u Parlamentarnu skupštinu Bosne i Hercegovine. 1. aprila 2001.godine, imenovan je za člana Predsjedništva BiH, a od aprila do novembra 2002.godine bio je predsjedavajući Predsjedništva BiH. U periodu od 2002. do 2006.godine, bio je poslanik i predsjednik Kluba Stranke za BiH u Predstavničkom domu Parlamentarne skupštine BiH. Na Opštim izborima oktobra 2006.godine, izabran je za poslanika u Predstavničkom domu Parlamentarne skupštine BiH sa preko 40 hiljada glasova. Član Balkanskog političkog kluba, predsjednik Izvršnog odbora Fondacije Srebrenica Potočari, spomenobilježje i mezarje, predsjednik Skupštine Sportskog društva Bosna. U Stranci za BiH, obavlja funkciju potpredsjednika Stranke za BiH i član je predsjedništva i Izvršne komisije Stranke za BiH. Ja ću zamoliti službe da svim poslanicima, gostima, medijima, zainteresovanim, podijele elemente iz biografije gospodina Belkića. Zahvaljujem.
Hvala lijepo poslaniku. Sada se javio za riječ Jozo Križanović, pa gospođa ili gospođica, ne znam baš ime, pa ćemo nastojati da se upoznamo jer je prva sjednica.
Zahvaljujem gospodine predsjedavajući. Poštovane kolegice, kolege i gospodo, dragi gosti, ja neću danas dati nikakav prijedlog za članove Kolegija našeg doma, nego sam želio na početku ukazati na potrebu pridržavanja Poslovnika o radu ovog Doma. Naime, podsjećam da smo 20.11. imali prvu konstituirajuću sjednicu ovog Doma, i zbog određene nepripremljenosti sjednice, sjednica je odložena za 3 dana. I trebala je da se nastavi 23.11. Kao što vam je poznato, mi smo dobili pismo privremenog predsjedavajućeg u kome se kaže da se odgađa zasjedanje ovog Doma na neodređeno vrijeme. Kao što vam je poznato, takođe Klub zastupnika SDP-a je došao na zakazano zasjedanje, jer prema našem poslovniku, otkazivanje sjednice i zakazivanje novog termina sjednice nije u kapacitetu i nadležnosti privremenog predsjedavajućeg. Mi smo, formalno uzevši, imali jednu prazninu, da ne kažem, već tada nekonstituirani i raspušteni Dom, Zastupnički dom Parlamentarne skupštine BiH. Može ovo izgledati vrlo formalno, ali želim ukazati na ozbiljnost da na samom startu, vrlo ozbiljno se držimo propisanih procedura. Procedure jesu vrlo važne za ostvarivanje demokracije, jer mi drugog sredstva nemamo. 14 U tom smislu, ja ne želim da dalje kompliciram stvari, ali ukazujem na ozbiljnu povredu Poslovnika i na potrebu striktnijeg pridržavanja našeg poslovnika. Naravno, gospodine predsjedavajući, ovo nije ništa osobno vama upućeno, nego jednoj situaciji koju smo kreirali neodgovornošću, da se nismo odazvali na zakazani sastanak 23.11. kada je jedino odluku o daljnjem odlaganju zasjedanja ovog doma mogao donijeti sam Dom, a ne pojedinac, koji je u kapacitetu privremenog predsjedavajućeg, zakazuje čak i drugu redovnu sjednicu. Ja vas molim da se držim Poslovnika. Hvala vam lijepo.
Zahvaljujem poslaniku Jozi Križanoviću koga visoko cijenim. Ja sam postupio prema Ustavu i Poslovniku. Nadležnosti predsjedavajućeg su sve dok se ne konstituira Dom, tačno propisane, a dok se nije stvorila dovoljna skupštinska većina, nije bilo potrebno sazivati Dom i trošiti pare, a nisam, istina, provjerio da li su poslanici SDP-a koji su dolazili na te sjednice, dizali dnevnicu. A to, ako treba, i to mogu provjeriti, pa na nastavku sjednice kazati. Ne bih htio sada da diskutujem o nevažnim stvarima jer gospoda iz SDP-a nastoje da skrenu stvar, da mi ne zvaršimo ovu sjednicu koju smo krenuli. Ali, pošto ima replika, po Poslovniku ima pravo, evo, dajem Zlatku Lagumdžiji riječ.
Zahvaljujem se gospodine predsjedavajući. Ja sam zaista mislio da ćete vi, s Božijom pomoći, prestati. Međutim, očigledno ništa od toga. To je, najblaže rečeno, nepristojno što ste sad uradili. Ja želim radi javnosti da se zna. Nikakve dnevnice iz SDP- a nisu podizane. Druga je stvar što ste vi, ne radeći ništa, nastavili da primate platu ili počeli da primate platu. Pošto ste vi izjavili da je samo Bog iznad vas, meni je drago da ste reterirali, da ste sada spomenuli i Ustav koji ste, usput budi rečeno, prekršili, kao i Poslovnik. Za vašu informaciju i radi javnosti, niko iz SDP-a nikakve dnevnice nije podizao, a ja imam pravo da to kažem gospodine Ajanoviću. Ja sam poslanik u ovom Parlamentu 10 godina, izabran direktno od naroda i nikad ja nisam bio na plati. I vrlo je nepristojno što ste tako počeli jednu sjednicu koju ste trebali okončati makar pristojnije nego što ste je počeli.
Hvala vam, ali vi me nećete učiti pristojnosti i prvo, izjavljujete određene stvari koje su netačne, jer ja nikakvu platu ne primam od Predstavničkog doma. Ako vam je baš interesantno i ako hoćete da znate, ja se nisam ni prijavio za profesionalca. Prema tome, nemojte gluposti pričati. Ako hoćete raspravu, onda ostavimo da budemo na kraju sjednice, pa ćemo raspravljati koliko god hoćete. Izvolite, javila se gospođa, molim vas vaše ime, pošto nisam još upoznao.
U ime usaglašenog stava 7 političkih partija, Klub Saveza nezavisnih socijaldemokrata, kao kandidata za prvog zamjenika predsjedavajućeg, predlaže gospodina dokrotra Milorada Živkovića. Ja ću vas, gospodine predsjedavajući, dame i gospodo poslanici, vrlo kratko upoznati sa biografijom gospodina Živkovića, a u pauzi dobićete i pisanu njegovu biografiju, kako biste se mogli upoznati sa budućim prvim zamjenikom predsjedavajućeg. Naime, gospodin Živković, rođen je 02.05.1963.godine u Mrkonjić Gradu. Oženjen je, otac dvoje maloljetne djece i po nacionalnosti je Srbin. Osnovnu i srednju školu završio je u Mrkonjić Gradu, a nakon odsluženog vojnog roka, završio je i Medicinski fakultet u Tuzli 1988.godine. Od 1989.godine živi u Doboju, gdje je radio u različitim medicinskim ustanovama, između ostalog u Domu zdravlja Doboj i zatim u Opštoj bolnici Sveti apostol Luka, a od 1997.godine specijalizirao je ginekologiju i akušerstvo, čime se i sada bavi. U periodu od 1999. godine do 2003. godine obavljao je dužnost nacionalnog koordinatora za reproduktivno zdravlje u Republici Srpskoj, a nakon toga on postaje i član Demokratskog savjeta Republike Srpske, čiji je i danas član. Gospodin Živković je magistar medicinskih nauka i radi doktorsku disertaciju. Sad ću nešto reći kratko o njegovom političkom radu. Gospodin Živković počeo se baviti politikom 1997.godine, kada je ušao u Stranku nezavisnih socijaldemokrata, sadašnji Savez nezavisnih socijaldemokrata, a aktivno se uključuje u politiku 2000.godine, kada postaje poslanik u Narodnoj skupštini Republike Srpske gdje je bio poslanik 2 godine. Poslije toga, na Opštim izborima 2002. godine on postaje poslanik Parlamentarne skupštine BiH, gdje je proveo 4 godine. Gospodin Živković je bio član različitih komisija u ovom parlamentu, a ja ću samo reći da je bio zamjenik predsjedavajućeg Komisije za spoljne poslove i član u Komisiji za saobraćaj i veze i Komisiji za evropske integracije. Obavljao je dužnost predsjedavajućeg Grupe za populaciju i razvoj BiH. Želim takođe javnost upoznati da je gospodin Živković osvojio oko 25 hiljada glasova na prošlim izborima. Ono što mogu kao čovjek za njega reći, da se on u dosadašnjem radu rukovodio principima pravde, demokratije i humanizma i naklon je politici traženja kompromisa uvažavajući posebnosti okruženja i specifične političke scene i života uopšte u BiH. Molim Parlament da podrži gospodina Živkovića za prvog predsjedavajućeg.
Hvala gospođi Snježani Rajilić. Sad sam vaše ime zapamtio. Ko se javlja dalje za riječ? Gospodin Novković, čini mi se, Novaković, oprostite Momčilo.
Gospodine predsjedavajući, kolege poslanici, uvaženi članovi Savjeta ministara, kao što je javnosti poznato, Srpska demokratska stranka će djelovati kao opoziciona stranka u ovom mandatu i iz tog razloga mi nemamo kandidata za jednu od funkcija u Kolegiju. Iz istog razloga ili jedan od razloga zbog čega nećemo podržati ovakav sastav Kolegija je upravo taj, dakle, što ćemo djelovati kao opozicija. A drugi, što smo u prethodnom periodu vrlo često bili svjedoci mnogih zaklinjanja kako neke od partija ni po koju cijenu neće zajedno činiti skupštinsku većinu. Mi mislimo da te partije koje, očito, hoće činiti skupštinsku većinu, nisu garancija da će ovaj dom i ovaj parlament uraditi posao valjano koji je pred njim. Iz još jednog razloga ili ,eto još jednog razloga, zbog koga mi nećemo podržati ovaj sastav Kolegija. Hvala vam lijepo.
Hvala lijepo poslaniku. Da li se javlja dalje neko za diskusiju i predlaganje? Izvolite, gospođa Krišto čini mi se.
Poštovani predsjedavajući, kolegice i kolege zastupnici, uvaženi gosti, sve vas lijepo pozdravljam i želim vam zaželjeti uspješan rad u 2007.godini, i na osobnom i na poslovnom planu, svakako. Temeljem članka 4. Poslovnika Zastupničkog doma Parlamentarne skupštine BiH, a u ime Kluba Hrvatske demokratske zajednice BiH, ističem kandidaturu za drugog zamjenika predsjedatelja Zastupničkog doma, u osobi gospodina Nike Lozančića. Kandidatura je podržana od još 6 političkih stranaka koje postoje u ovom Zastupničkom domu. O kandidatu, gospodinu Niki Lozančiću, dajem sljedeće podatke. Rođen je 3. rujna 1957.godine u Kaknju. Po zanimanju je pravnik, član Hrvatske demokratske zajednice BiH. Do sada obnašao sljedeće dužnosti: dužnost vijećnika i predsjedavajućeg Općinskog vijeća, zatim zastupnika u Kantonalnoj skupštini, izaslanika u Domu naroda Parlamenta Federacije BiH i predsjedatelja Doma naroda Parlamenta Federacije BiH. Takođe, zastupnika u Zastupničkom domu Parlamentarne skupštine BiH, i u prošlom mandatu, dužnost predsjednika Federacije BiH. Hvala za pozornost i podršku.
Hvala lijepo gospođi Krišto. Da li se neko još javlja za diskusiju. Kako nema više prijedloga zaključujem o diskusiji. ... nema potrebe. Zato prelazimo, pošto je sve po jedan kandidat, zato ćemo preći odmah na glasanje. Pa što se ne javite kad predložim da li ima za diskusiju. Hajde izvolite gospodine Lagumdžija.
Gospodine Ajanoviću, ja uopšte nisam se javio za diskusiju. Samo sam se javio za poslovničku intervenciju. Dakle, to je druga stvar. Kolegica, nakon što je predložila gospodina Živkovića, je rekla da će biti pauza. U toku njenog predlaganja rekli ste, nema veze, vidite stenogram pa ćete vidjeti da ste spomenuli pauzu ali nema nikakvih problema. Samo malo, nema problema.
Molim vas samo neka završi gospodin.
Ja sam mislio da ste vi već usaglasili, pošto ste se usaglasili, da će sad ići pauza jer treba da nam podijelite ove biografije. Naime, kolegica Hadžiahmetović je rekla da ima spremljenu biografiju i da će nam biti podijeljena. ... biografije i ja bih molio da nam se podijele biografije kandidata kako bismo mogli diskutovati o kandidatima prije nego, eventualno, se izjasnimo. Dakle, ja bih zamolio, poslovnički, da nam dostavite ove biografije, a Klub poslanika SDP-a traži pauzu od pola sata kako bi mogao pogledati biografije i pripremiti se za diskusiju o kandidatima.
Oprostite molim vas, pošto klubovi još nisu, ovaj, dostavljeni, znači, nema klubova pošto je ovo konstituirajuća sjednica. To je vaše, znači, osobno mišljenje, ima još, molim vas dozvolite da se završi ova sjednica pa onda pričajte koliko god hoćete i gdje god hoćete. Izvolite gospodine, javio se za riječ gospodin Belkić pa...
Gospodine predsjedavajući, gospodo poslanici. Upravo sam htio to da kažem klubovi nisu formirani, kako će se tražiti sad pauza. Kad formiramo klubove, kad završimo ovaj prvi dio i kad znamo ko su predsednici i potpredsednici klubova ko u ime kluba traži. Prema tome, ne može sad ni pauza.
Hvala lijepo, javio se gospodin Belkić.
Ja vas, naravno, sve .... [[zajednička diskusija]] Hvala. Dakle, također vas pozdravljam. Ja bih zamolio gospodina Lagumdžiju da pojasni u kojem je pravcu poslovnička intervencija, odnosno na šta je poslovnička 18 intervencija, o čemu se radi, mislim šta je pogriješeno u proceduri da nama se precizira gdje je poslovnički propust. Eto.
Izvoli ovaj drugi, ne gospon Lagumdžija, vi se niste javili za riječ, a to što je poslanik tražio od vas to je druga stvar.
Pozdravljam sve prisutne, očito da je Klub SDP-a još bio neformiran, doktor Zlatko Lagumdžija, došli ovdje da vrše opstrukcije. Meni je to jasno, evo oni ovdje okrivljuju sviju nas. Vi ste dobro kazali zašto sazivati sjednice, praviti troškove ako nema parlamentarne većine, sad je ima. Ja razumijem sujetu doktora Zlatka Lagumdžije i po meni on je najodgovorniji i jedini krivac zašto tri mjeseca nije formirana vlast u državi Bosni i Hercegovini. On je politički gubitnik, a pokušao je na sve moguće načine da uđe u vlast. Putem dijela međunarodne zajednice, putem određenih političkih stranaka, ponavljao non stop u medijima, imamo program, platformu ići ćemo u vlast samo sa onim strankama koje prihvate naš program, platformu. Nemaju nikakve platforme, platforma je po svaku cijenu ući u vlast, nisam završio gospodine. Ja imam tu činjenicu. Kad su objavljeni izborni rezultati, isto veče doktor Zlatko Lagumdžija je zvao sve kantonalne svoje članove, brže bolje sjedajte sa svim i svakim, samo idite u vlast. Mene isto veče zvao iz SDP-a Bihać, zvao me doktor Zlatko Lagumdžija, sjedajte, ne birajte cilj, ne birajte sredstva. Znači, očito njemu je najviše stalo da bude u vlasti. Narod određuje ko će u vlast, narod je svoje kazao. Toliko.
Hvala lijepo poslaniku. Pošto su sve ove diskusije bile poslije zaključene, zaključenje diskusija, ja ću ih smatrati da su nevažne. Prelazimo na dalja, na daljnji rad novoga Predstavničkog doma i prelazimo na glasanje, prvo za kandidate predsjedavajućeg redoslijedom koji smo utvrdili. U skladu sa članom 83., Poslovnika, glasaćemo kartonima s obzirom da zbog objektivnih okolnosti ne možemo koristiti elektronski sistem glasanja. Naime, u sali gdje sjede poslanici ima trideset devet mjesta, a ovdje za stolom predsjedavajućeg tri mjesta, te zato nije bilo moguće odrediti identifikacione kartice za svakoga poslanika. Napominjem još jednom, suzdržani poslanici ubrajaju se u kvorum, ali ne u one koji glasaju. Dajem na glasanje, znači, da možda objasnim, za/protiv i ovo vi imate za stolom, imate kartice i možete pročitati. Možda treba nekom iz SDP-a to da pročitamo, ali to na kraju krajeva nije ni bitno. Konstatiram, dajem na glasanje, prijedlog da se gospodin Beriz Belkić, izabere za predsjedavajućeg Predstavničkog doma. 19 Ko je za? Molim službu da izbroji glasove. Dobro, zahvaljujem, ko ima protiv? Dobro, zahvaljujem, ko je suzdržan? Dobro, zahvaljujem, molio bih izvještaj službe da mi dostavi rezultate glasanja. Od prisutnih, 29 je glasalo za, protiv je glasalo 8 i suzdržana bila su 4. Konstatujem da je Beriz Belkić izabran za predsjedavajućeg ili možda da idemo u proceduru da završimo do kraja. Dobro, hvala lijepo. Dajem na glasanje prijedlog da se gospodin Živković izabere za prvog zamjenika predsjedavajućeg. Ko je za? Hvala lijepo. Ko je protiv? Hvala lijepo. Ko je suzdržan? Hvala lijepo, molim službu da donese, da vidimo ko je, kakav je rezultat glasanja za gospodina Živkovića. Za gospodina Živkovića je glasalo za 30, protiv je glasalo 6 i uzdržanih 6, konstatujem da je gospodin Živković dobio potrebnu većinu. Prelazimo na glasanje za drugog zamjenika predsjedavajućeg, to je gospodin Ivo Lozančič. Ko je za?
Niko Lozančić.
Oprostite molim Vas, oprostite, Niko Lozančić. Niko Lozančić, moj komšija, ali sam ovaj promjenio, ima dva, ovaj, Lozančića koji su moje komšije. Ko je za Niku Lozančića? Zahvaljujem. Ko je protiv? Zahvaljujem. Ko je suzdržan? Zahvaljujem, molim službu da donese da vidimo rezultate glasanja.
Sada ćemo da idemo na entitete i proglašavamo drugog zamjenika, pa prvog. Sve je uredu.
Gospodin Niko Lozančić, dobio je 30 za, 9 protiv i 3 uzdržana. Sada prelazimo na entitetsko glasanje. Pa krećemo od, idemo po Poslovniku, od drugog predsjedavajućeg. Molim predstavnike koji su izabrani u Republici Srpskoj. Ko je za Niku Lozančića da bude drugi predsjedavajući? Da, za drugog zamjenika predsjedavajućeg Niku Lozančića, ko je iz Republike Srpske? Dobro. Ko je protiv? Dobro, molim, sada idemo iz Federacije. Ko je za Niku Lozančića, za drugog predsjedavajućeg Doma, zapravo, drugog zamjenika predsjedavajućeg Doma. Za gospodina Niku Lozančića iz Federacije glasalo je za 18, iz Republike Srpske 10, to znači da su, da je Niko Lozančić dobio dovoljan broj glasova i proglašavam da je izabran za drugog zamjenika predsjedavajućeg Doma. Prelazimo sada na entitetsko glasanje za gospodina Živkovića. Prvo iz Federacije. Ko je za to da se izabere gospodine Živković za prvog predsjedavajućeg, zamjenika predsjedavajućeg Doma? Ko je protiv?
Ne treba, samo ko je za, iz Federacije i Republike Srpske.
Dobro. Dovoljan broj glasova, pa možemo dalje. Idemo sada da mi služba dostavi samo broj. Moramo još iz, glasanje je entitetsko, iz Republike Srpske. Ko je za da se izabere gospodin Živković za prvog zamjenika predsjedavajućeg? Hvala lijepo. Konstatujem da je iz Federacije glasalo za 21, iz Republike Srpske 10, time je gospodin Živković dobio dovoljan broj glasova da bude izabran za prvog zamjenika predsjedavajućeg ovog Doma. Prelazimo glasanje za predsjedavajućeg Zastupničkog, odnosno Predstavničkog doma Parlamentarne skupštine, gospodina Beriza Belkića. Ko je iz Republike Srpske za gospodina Belkića? Hvala lijepo. 21 Ko je iz Federacije za gospodina Belkića, da bude prvi predsjedavajući? Gospodin Belkić, dobio je iz Federacije 20, iz Republike Srpske 10, dovoljna većina da ga možemo proglasiti za predsjednika, predsjedavajućeg, zapravo, Predstavničkog doma Parlamentarne skupštine Bosne i Hercegovine. Ja čestitam izabranim funkcionerima. [[APLAUZ]] Time je moja dužnost, kao privremenog predsjedavajućeg završena. Ja se zahvaljujem. Ja se zahvaljujem, prije nego što pozovem ove, zahvaljujem se na strpljenju poslanika, koji su, koji žele ovu državu da naprave kako treba. Zahvaljujem se i onim koji su, politikantima, koji su upućivali razne, ovaj, kritike prema meni, smatrajući da mogu nešto učiniti, u suštini, čestitam gospodi koji su izabrani i pozivam novo rukovodstvo Predstavničkog doma Parlamentarne skupštine Bosne i Hercegovine da u nastavku sjednice zauzmu svoja mjesta, a dajem pauzu od deset minuta. [[PAUZA]]
Dame i gospodo, poštovani članovi Predsjedništva, poštovani članovi Vijeća ministara, vaše ekselencije, novinari, gosti, ja vas sve još jedanput pozdravljam u ime novoizabranog Kolegija Predstavničkog doma i zahvaljujem se, naravno, vašem prisustvu. Također se zahvaljujem gospodinu Ekremu Ajanoviću koji je po našoj ocjeni uspješno obavio svoj dio posla, dakle, prvi ovaj dio konstituirajuće sjednice. Ja također koristim priliku i vjerujem da djelim i vaše mišljenje da se zahvalim prethodnom Kolegiju ovog doma, dakle, gospodi Špiriću, Ragužu i gospodinu Džaferoviću koji su takođe s nama danas, jer su ponovo izabrani, na uspješnom radu, po našoj ocjeni u proteklom četverogodišnjem periodu. A što se tiče nas, ja sam se sa kolegama dogovorio da u ime sve nas trojice izrazim vam zahvalnost na povjerenju koje ste nam ukazali i da kažem da ćemo se truditi i sve napore uložiti da ovaj dom vodimo po Poslovniku i po predviđenim procedurama, po Ustavu ove zemlje i, naravno, nastojati da stvorimo jednu atmosferu razumijevanja, atmosferu u kojoj ćemo jedni druge poštovati i kroz zajedničku aktivnost dolaziti do najboljih mogućih rješenja za ljude u ovoj državi. Evo, to je kada je riječ o nekom uvodu, a sada da se vratimo na dnevni red konstituirajuće sjednice. Pred nama je tačka 3, a to je Ad.3. Izbor članova Komisije za pripremu izbora Vijeća ministara Bosne i Hercegovine 22 Vi ste uz materijale za konstituirajuću sjednicu dobili odgovarajuće izvode iz Poslovnika koji objašnjavaju karakter i suštinu ove komisije, kao i način na koji se ona bira i njezinu funkciju. Ja mislim da nema potrebe da to ponavljamo, izuzev da kažemo da je to Komisija koja se uspostavlja na osnovu potrebe ukazane Zakonom o izmjenama i dopunama Zakona o Vijeću ministara Bosne i Hercegovine i ona se sastoji, po našoj, da tako kažem analizi od 12, sastojaće se od 12 članova iz prostog razloga što svaki klub poslanika daje po jednog člana u tu komisiju i svaki pojedinačni poslanik automatizmom, ako nema kluba, ulazi u tu komisiju. Naravno, naravno. Mi smo do sada dobili u pismenoj formi prijedloge Stranke za Bosnu i Hercegovinu, to je dr. Azra Alajbegović, SNSD, to je gospodin Lazar Prodanović, Hrvatsko zajedništvo, gospodin Vinko Zorić i po automatizmu, oprostite, dobili smo u međuvremenu i gospodina Mirka Okolića i SDS i gospodina Halida Genjca iz SDA. Automatizmom u ovu komisiju, dakle, iz činjenice da je jedan poslanik, on automatski ulazi. To su, mogu konstatirati, gospodin Rifat Dolić, Jerko Ivanković Lijanović, gospodin Sefer Halilović, Branko Dokić i Hadži Jovan Mitrović. Dakle, radi se Demokratskoj narodnoj zajednici, Narodnoj stranci radom za boljitak, Bosanskohercegovačka patriotska stranka, Partija demokratskog progresa i Demokratski narodni savez daju ove ljude u ovu komisiju. Dakle, očigledno da nam nedostaje kandidat SDP-a, nedostaje nam kandidat HDZ-a. Naravno, ja otvaram mogućnost da direktno, po Poslovniku, ovdje na licu mjesta predložite kandidate za ovu komisiju. Izvolite. Izvolite gospođo Krišto.
U ime Kluba HDZ-a Bosne i Hercegovine za člana povjerenstva za pripremu izbora Vijeća ministara Bosne i Hercegovine predlažem gospodina Dragana Vrankića.
Hvala lijepo. Evo na ovaj način smo dobili još jednog kandidata za ovu komisiju. Evo gospodin poslanik Križanović. Izvoli Jozo.
Ispred SDP-a BiH u ovu komisiju predlažemo dr. Zlatka Lagumdžiju.
Hvala lijepo. Jeste, dr. Zlatko Lagumdžija. Dakle, na ovaj način mi smo formirali prijedlog sastava Komisije za pripremu Vijeća ministara i ja molim da pređemo, dakle, na glasanje. Ko je za ovakav predloženi sastav Komisije? Ja se nadam da ga ne moramo ponavljati. Samo malo.
Čim je Beriz preuzeo, jednoglasna odluka.
Čim si ti predložen, zato je jednoglasna odluka.
Znao sam da ima neka tajna veza.
Naravno. Jeste prebrojali? Hvala. Ko je protiv? Evo, da ja ljudima pomognem, očigledno nije niko protiv, ili ja ne vidim dobro. Dakle, protiv nema. Ima li suzdržanih? Nema. Dakle, mogli bismo konstatirati da imamo potrebne i entitetske većine i da nema potrebe da glasamo po entitetima. Jel' tako gospodine Lagumdžija? Evo ne glasamo po entitetima. Dakle, mogu konstatirati da smo izabrali, jednoglasno praktično, Komisiju za pripremu izbora Vijeća ministara u sastavu: ispred SDA gospodin Halid Genjac, ispred Stranke za BiH gospođa Azra Alajbegović, ispred Saveza nezavisnih socijaldemokrata gospodin Lazar Prodanović, ispred SDP dr. Zlatko Lagumdžija, ispred SDS Mirko Okolić, ispred HDZ Hrvatska koalicija HNZ Dragan Vrankić i Hrvatsko zajedništvo Vinko Zorić, ispred DNZ gospodin Rifat Dolić, Narodne stranke radom za boljitak gospodin Jerko Ivanković Lijanović, ispred Bosanskohercegovačke patriotske stranke gospodin Sefer Halilović, Partija demokratskog progresa RS gospodin Branko Dokić i DNS Hadži Jovan Mitrović. Dakle, praktično, mi smo dobili ovu komisiju i na ovaj način smo mi iscrpili, iscrpili dnevni red konstituirajuće sjednice. Ja vas molim samo malo strpljenja, dakle, ova komisija bi trebala odmah nakon ove sjednice da se sastane, konstituira, između sebe izabere predsjednika i dva zamjenika. Dobiće od službe odluku Predsjedništva o imenovanju mandatara i nužnu dokumentaciju koja je zakonom predviđena. I ja molim komisiju, dakle, u skladu sa Poslovnikom i u skladu sa zakonom, da obave svoj dio posla, da izvrši odgovarajuće provjere i o tome podnese izvještaj ovom Predstavničkom domu, odnosno da predloži potvrdu ili nepotvrdu odluke, odluke Predsjedništva. To je što se tiče obaveza vezanih za ovu komisiju. 24 I još jedna stvar, mi smo, ne zakazali drugu sjednicu nego nagovijestili, nagovijestili mogućnost zakazivanja i ja vas sada obavještavam da ja, kao predsjedavajući, na osnovu člana 62, tačka 3, dakle, po sopstvenoj odluci, cijeneći hitnost i nužnost nekih stvari koje su pred nama, vi znate da su ovo, Predstavničkog doma, obavještavam vas da će se druga sjednica Predstavničkog doma održati danas sa početkom u jedan sat. Dnevni red na toj sjednici ćemo utvrditi u skladu sa mogućnošću koju Poslovnik, ovaj, omogućuje na samoj sjednici, ali evo, ja vam nagovještavam, što je, očigledno, svima vama poznato, da će prva tačka dnevnog reda biti potvrđivanje Odluke Predsjedništva Bosne i Hercegovine o imenovanju predsjedavajućeg Vijeća ministara. Pokušaćemo u pauzi, pokušaćemo u pauzi, zbog toga molim one poslanike, grupe poslanika iz određenih političkih partija, koje nisu formirale klubove poslanika da učine u ovoj, u ovoj, u ovom vremenskom periodu između dvije sjednice, kako bismo mogli, eventualno, otvoriti proces uspostave komisija koje su nužne za funkcioniranje ovog Predstavničkog doma, barem da uspostavimo Ustavnopravnu komisiju, Komisiju za finansije i budžet, kako bismo stvorili, ovaj, pretpostavke za rad. Evo nagovještavam, naravno, sjednicu Kolegija u užem sastavu i, ovisno od toga da li će se uspostaviti klubovi, sjednicu Kolegija u proširenom sastavu. Također, koristim priliku, meni je nagoviješteno da je pripremljena jedna vrsta osvježenja za poslanike, pozivam sve, naravno, ne samo zaposlenike, goste, novinare itd., i pozivam vas da se vidimo i u prizemlju ove zgrade. Evo ja vam se zahvaljujem i zaključujem rad konstituirajuće sjednice Predstavničkog doma. Hvala lijepo. Sjednica završila sa radom u 11:20 sati.